BA บวกกว่า 3% กูรูมองกำไร H2/59 โตโดดเด่น แนะนำ “ซื้อ”
BA ขยับขึ้นกว่า 3% กูรูคาดกำไร H2/59 โตโดดเด่น หลังท่องเที่ยวสมุยสดใส-ต้นทุนน้ำมันลด โดย ณ เวลา 10.57 น. ราคาอยู่ที่ 24.40 บ. บวก 0.60 บ. หรือ 2.52% ด้วยมูลค่าซื้อขาย 384.62 ลบ.
22 ส.ค. 2559

ผู้สื่อข่าวรายงานว่า ราคาหุ้นบริษัท การบินกรุงเทพ จำกัด (มหาชน) หรือ BA ณ เวลา 10.57 น. ปรับขึ้น 2.52% มาอยู่ที่ 24.40 บาท เพิ่มขึ้น 0.60 บาท มูลค่าซื้อขาย 384.62 ล้านบาท โดยเปิดตลาดที่ 24.20 บาท ราคาปรับตัวขึ้นสูงสุดที่ 24.50 บาท และราคาปรับตัวลงต่ำสุดที่ 24.10 บาท
โดยบล.เออีซี ระบุในบทวิเคราะห์ฯ แนะ“ซื้อ”หุ้น BA ให้ราคาเป้าหมาย 34.25 บาท ช่วง H2/59 คาดกำไรโตเด่นจากปีก่อน หลังการท่องเที่ยวเกาะสมุยที่สดใสและต้นทุนน้ำมันที่ปรับลง หนุนให้คาดปี 59 กำไรปกติยังโตเด่น 20.1% จากปีก่อน และโตต่อปีละ 27.1% ในปี 60-61 และมี Upside 44% และคาดให้ Div. Yield 4.6%
 